CELEX: 22006D0038
Language: sk
Date: 2006-03-10 00:00:00
Title: Rozhodnutie Spoločného výboru EHP č. 38/2006 z  10. marca 2006 , ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd

1.6.2006   
            
            
               SK
            
            
               Úradný vestník Európskej únie
            
            
               L 147/58
            
         
      ROZHODNUTIE SPOLOČNÉHO VÝBORU EHP
   č. 38/2006
   z 10. marca 2006,
   ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 17/2006 z 27. januára 2006 (1).
            
         
               (2)
            
            
               Je vhodné rozšíriť spoluprácu zmluvných strán dohody s cieľom začleniť nariadenie Rady (ES) č. 2236/95 z 18. septembra 1995 stanovujúce všeobecné pravidlá poskytovania finančnej pomoci Spoločenstva v oblasti transeurópskych sietí (2).
            
         
               (3)
            
            
               Je vhodné rozšíriť spoluprácu zmluvných strán dohody s cieľom začleniť nariadenie Európskeho parlamentu a Rady (ES) č. 1655/1999 z 19. júla 1999, ktorým sa mení a dopĺňa nariadenie (ES) č. 2236/95 stanovujúce všeobecné pravidlá poskytovania finančnej pomoci Spoločenstva v oblasti transeurópskych sietí (3).
            
         
               (4)
            
            
               Nariadenie Európskeho parlamentu a Rady (ES) č. 788/2004 z 21. apríla 2004, ktorým sa mení a dopĺňa nariadenie Rady (ES) č. 2236/95 a nariadenia (ES) č. 1655/2000, (ES) č. 1382/2003 a (ES) č. 2152/2003 s cieľom upraviť referenčné čiastky vzhľadom na rozšírenie Európskej únie (4), bolo začlenené rozhodnutím Spoločného výboru EHP č. 90/2004 z 8. júna 2004 (5).
            
         
               (5)
            
            
               Je vhodné rozšíriť spoluprácu zmluvných strán dohody s cieľom začleniť nariadenie Európskeho parlamentu a Rady (ES) č. 807/2004 z 21. apríla 2004, ktorým sa mení a dopĺňa nariadenie Rady (ES) č. 2236/95 stanovujúce všeobecné pravidlá poskytovania finančnej pomoci Spoločenstva v oblasti transeurópskych sietí (6).
            
         
               (6)
            
            
               Je vhodné rozšíriť spoluprácu zmluvných strán dohody s cieľom začleniť nariadenie Európskeho parlamentu a Rady (ES) č. 1159/2005 zo 6. júla 2005, ktorým sa mení a dopĺňa nariadenie Rady (ES) č. 2236/95 stanovujúce všeobecné pravidlá poskytovania finančnej pomoci Spoločenstva v oblasti transeurópskych sietí (7).
            
         
               (7)
            
            
               Je vhodné rozšíriť spoluprácu zmluvných strán dohody s cieľom začleniť rozhodnutie Európskeho parlamentu a Rady č. 1336/97/ES zo 17. júna 1997 o sérii smerníc pre transeurópske telekomunikačné siete (8).
            
         
               (8)
            
            
               Je vhodné rozšíriť spoluprácu zmluvných strán dohody s cieľom začleniť rozhodnutie Európskeho parlamentu a Rady č. 1376/2002/ES z 12. júla 2002, ktorým sa mení a dopĺňa rozhodnutie č. 1336/97/ES o sérii smerníc pre transeurópske telekomunikačné siete (9).
            
         
               (9)
            
            
               Spolupráca týkajúca sa nariadenia (ES) č. 2236/95 a jeho následných zmien a doplnení sa obmedzí na oblasť transeurópskych sietí týkajúcich sa telekomunikácií.
            
         
               (10)
            
            
               Protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2006,
            
         ROZHODOL TAKTO:
   Článok 1
   Článok 2 Protokolu 31 k dohode sa mení a dopĺňa takto:
   
               1.
            
            
               Za bod 6 (Podpora európskeho digitálneho obsahu v globálnych sieťach) sa vkladá tento bod:
               
                           „7.
                        
                        
                           Štáty EZVO sa od 1. januára 2006 zúčastňujú na činnostiach, ktoré môžu vyplynúť z týchto aktov, v rozsahu, v akom sa týkajú projektov spoločného záujmu v oblasti transeurópskych sietí týkajúcich sa telekomunikácií:
                           
                                       —
                                    
                                    
                                       
                                          395 R 2236: nariadenie Rady (ES) č. 2236/95 z 18. septembra 1995 stanovujúce všeobecné pravidlá poskytovania finančnej pomoci Spoločenstva v oblasti transeurópskych sietí (Ú. v. ES L 228, 23.9.1995, s. 1) zmenené a doplnené:
                                       
                                                   —
                                                
                                                
                                                   
                                                      399 R 1655: nariadenie Európskeho parlamentu a Rady (ES) č. 1655/1999 z 19. júla 1999 (Ú. v. ES L 197, 29.7.1999, s. 1),
                                                
                                             
                                                   —
                                                
                                                
                                                   
                                                      32004 R 0788: nariadenie Európskeho parlamentu a Rady (ES) č. 788/2004 z 21. apríla 2004 (Ú. v. EÚ L 138, 30.4.2004, s. 17),
                                                
                                             
                                                   —
                                                
                                                
                                                   
                                                      32004 R 0807: nariadenie Európskeho parlamentu a Rady (ES) č. 807/2004 z 21. apríla 2004 (Ú. v. EÚ L 143, 30.4.2004, s. 46),
                                                
                                             
                                                   —
                                                
                                                
                                                   
                                                      32005 R 1159: nariadenie Európskeho parlamentu a Rady (ES) č. 1159/2005 zo 6. júla 2005 (Ú. v. EÚ L 191, 22.7.2005, s. 16).
                                                
                                             
                                 
                                       —
                                    
                                    
                                       
                                          397 D 1336: rozhodnutie Európskeho parlamentu a Rady č. 1336/97/ES zo 17. júna 1997 o sérii smerníc pre transeurópske telekomunikačné siete (Ú. v. ES L 183, 11.7.1997, s. 12) zmenené a doplnené:
                                       
                                                   —
                                                
                                                
                                                   
                                                      32002 D 1376: rozhodnutie Európskeho parlamentu a Rady č. 1376/2002/ES z 12. júla 2002 (Ú. v. ES L 200, 30.7.2002, s. 1).“
                                                
                                             
                                 
                     
         
               2.
            
            
               V bode 2 sa dopĺňa tento odsek:
               „Čo sa týka činností uvedených v odseku 7, štáty EZVO finančne prispievajú na rozpočtové položky 09 03 04 a 09 01 04 03 (Transeurópske telekomunikačné siete), ako aj na následné zodpovedajúce rozpočtové položky, v súlade s článkom 82 ods. 1 písm. a) dohody.“
            
         
               3.
            
            
               Text bodu 3 sa nahrádza takto:
               „Štáty EZVO sa od začiatku spolupráce v rámci programov a akcií uvedených v odsekoch 5, 6 a 7 plne zúčastňujú práce výborov ES, ktoré pomáhajú Komisii ES pri riadení, rozvoji a implementácii týchto programov a akcií.“
            
         Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (10).
   Uplatňuje sa od 1. januára 2006.
   Článok 3
   Toto rozhodnutie sa uverejní v oddieli EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 10. marca 2006
      
         
            Za Spoločný výbor EHP
         
         
            predseda
         
         R. WRIGHT
         
      
   
   
      (1)  Ú. v. EÚ L 92, 30.3.2006, s. 46.
   
      (2)  Ú. v. ES L 228, 23.9.1995, s. 1.
   
      (3)  Ú. v. ES L 197, 29.7.1999, s. 1.
   
      (4)  Ú. v. EÚ L 138, 30.4.2004, s. 17.
   
      (5)  Ú. v. EÚ L 349, 25.11.2004, s. 52.
   
      (6)  Ú. v. EÚ L 143, 30.4.2004, s. 46.
   
      (7)  Ú. v. EÚ L 191, 22.7.2005, s. 16.
   
      (8)  Ú. v. ES L 183, 11.7.1997, s. 12.
   
      (9)  Ú. v. ES L 200, 30.7.2002, s. 1.
   
      (10)  Nie sú uvedené žiadne ústavné požiadavky.